Juhannuspäivän ajatuksia
Ihana aika joutui,
 Vuorostaan vuodessa,
 Kuin kesäpäivä päättyi,
 Ja suvi Suomessa,
 Avara aitta aukeis,
 Kun lämmin läheni,
 Laviat lahjat lankeis,
 Kun vilu väheni.

2:n v.

 Nyt luodut Luojan eissä,
 Visertää vielä tääll’,
 Lintuset laulaa häissä,
 Pääskyset päämme pääll’,
 Vieläpä puutkin puhuu,
 Lehdetkin leimahtaa,
 Huutavat yhteen huhuun,
 Kiitokseen kiiruhtaa.

3:s v.

 Laulatkos lapsiraukka
 Luojalles kiitosta,
 Tunnetkos tuota toukka,
 Lintusien liitosta,
 Kuin kilvan kiitoksia,
 Ne veisaa päämme pääll’,
 Puhuvat puutoksia,
 Joita kyll’ ompi meill’.

4.s v.

 Kurkikin kulkee tänne,
 Ahkerast’ aikanans’,
 Siirtyypi sitten tuonne,
 Pakenee paikkahansa
 Muistutteleepi meillen,
 Käskyjä käydessäns’,
 Samaa sanoopi heillen,
 Veisaapi virressäns’.

5:s v.

 Mettinen messuaapi,
 Koreesti korvissa,
 Hurraata huuteleepi,
 herransa hovissa,
 Palvelee paremmasti,
 Kuuman kuningast’,
 Kiittääpi kiivahasti,
 Valtiain valtiast’.

6:s v.

 Maanpiiri pukee päällens’,
 Juuri juhlavaattehet,
 Jäätyneet nousee jällens’,
 Kylmästä kuollehet,
 Eläimet saavat eineens’,
 Maassa ja meressä,
 Lämmin levittää lemmens’,
 Ihanast’ ilmassa.

7:s v.

 Kaikki luonto luojallensa,
 Nyt kantaa kiitosta,
 Hyvälle herrallensa,
 Armonsa liitosta;
 Ihminen yksinänsä,
 Nyt jääpi jätellen,
 Lankeepi lapsinensa,
 Häpeä hänellen!

6:s v.

 Saa nostaa lakkiansa,
 Lintusien lauluillen,
 Taampana takkiansa,
 Karvaasti katellen,
 Kuin pani Paratiisissa
 Pois puhtaan pukunsa,
 Kadotti kaitti kallis’,
 Surmasi sukunsa.

9:s v.

 Armon aurinko Jeesus!
 Paistakoon päällemme,
 Ristikunnassa Kristus,
 Siunatkoon sielumme,
 Kastakoon kaunihisti,
 Siionis sielumme,
 Ravitkoon rakkahasti,
 Ruualla ruumiimme.

10:s v.

 Jos Herran henki saisi,
 Siioniin sijansa,
 Niin tullessansa toisi,
 Tuomiset taloinsa;
 Kiittämään uusill’ kielill’,
 Lapsetkin laulamaan,
 Ja mieluisilla miell‘,
 Panisi pauhaamaan.

11:a v.

 Aurinko armas antaa,
 Päällemme paisteheen,
 Pilvipisarat kantaa,
 Kasvuillen kastehen,
 Armosta luojan suuren,
 Viljatkin vihoittaa,
 Ne hänen jalkains’ juureen,
 Kiitokseen kiihottaa.

12:a v.

 Tulkaapa kaikki kokoon,
 Lapsetkin laulamaan,
 Juostaanpa yhteen joukkoon,
 Veljetkin veisaamaan,
 Juhlalla julkisella,
 Ilmalla ihanall’,
 Ajalla arvoisella,
 Kesällä kiiltäväll’.

13 v.

 Kaikki kielet kiiruhtakoon,
 Nyt kiitoskirkkohiin,
 Kaikk’ kansat kokoontukoon,
 Vaikk’ lehti majoihin,
 Kunnian suokoon suuret,
 Kuninkaat kotoans,
 Palakoon synnin juuret,
 Kolossa kokonans’.

14 v.

 Juurtukoon jumalisuus,
 Istumaan isänmaass,
 Kasvakoon kuuliaisuus,
 Loistamaan luonnossans’,
 Sovinnon kellot soikoon,
 Säädyissä kaikissa,
 Rakkaus, rauha olkoon,
 Kaikissa kansoissa!

Lähde: Tampereen Sanomat 4.12.1889.

Pentti Lyytinen
Virret
Tampereen Sanomat
1889